## Pravilnik o razvrstavanju i otvaranju vodnih putova na unutarnjim vodama

### NN 77/2011 (7.7.2011.), Pravilnik o razvrstavanju i otvaranju vodnih putova na unutarnjim vodama

MINISTARSTVO MORA, PROMETA I INFRASTRUKTURE

1633

Na temelju članka 105. stavka 5. Zakona o plovidbi i lukama unutarnjih voda (»Narodne novine« br. 109/07, 132/07) ministar mora, prometa i infrastrukture, donosi

PRAVILNIK

O RAZVRSTAVANJU I OTVARANJU VODNIH PUTOVA NA UNUTARNJIM VODAMA

Članak 1.

Ovim Pravilnikom razvrstavaju se i otvaraju vodni putovi na unutarnjim vodama Republike Hrvatske prema mjerilima plovnosti određenih međunarodnim ugovorima za međunarodne i međudržavne vodne putove i mjerilima utvrđenim Uredbom o određivanju mjerila plovnih putova za utvrđivanje plovnosti na državnim vodnim putovima za državne vodne putove.

Članak 2.

Klasifikacija plovnosti vodnih putova na unutarnjim vodama Republike Hrvatske utvrđuje se na temelju stručnih podloga i elaborata o razvrstavanju vodnih putova na unutarnjim vodama Republike Hrvatske a prikazana je u tablici koja se nalazi u Prilogu ovog Pravilnika i njegov je sastavni dio.

Članak 3.

Stupanjem na snagu ovog Pravilnika prestaje važiti Pravilnik o razvrstavanju i otvaranju plovnih putova na unutarnjim vodama (»Narodne novine« 9/06).

Članak 4.

Ovaj Pravilnik stupa na snagu osmi dan od objave u »Narodnim novinama«.

Klasa: 345-01/10-04/1

Urbroj: 530-05-11-7

Zagreb, 20. lipnja 2011.

Ministar
Božidar Kalmeta, v. r.

PRILOG

TABLICA RAZVRSTAVANJA VODNIH PUTOVA UNUTARNJIH VODA REPUBLIKE HRVATSKE

|  |  |  |  |
| --- | --- | --- | --- |
| vodotok | vrsta vodnog puta/dionica rijeke | duljina vodnog puta (rkm) | klasa vodnog puta |
| MEĐUNARODNI VODNI PUTOVI | | | |
| DUNAV | 1295+500 (Ilok)  – 1433+000 (Batina) | 137,50 | VI.c klasa |
| SAVA | 210+800 (Račinovci)  – 313+700 (Sl. Šamac) | 102,90 | IV. klasa |
| 313+700 (Sl. Šamac)  – 338+200 (Oprisavci) | 24,50 | III. klasa |
| 338+200 (Oprisavci)  – 371+200 (Sl. Brod-grad) | 33,00 | IV. klasa |
| 371+200 (Sl. Brod-grad)  – 594+000 (Sisak-Galdovo) | 222,80 | III. klasa |
| DRAVA | 0+000 (Ušće Dunava) – 14+000 (Osijek luka Nemetin) | 14,00 | IV. klasa |
| 14+000 (Osijek luka Nemetin) –55+450 (Belišće) | 41,45 | III. klasa |
| 55+450 (Belišće) – 70+000 (granica s R. Mađarskom) | 14,55 | II. klasa |
| KUPA | 0+000 (ušće u Savu) – 5+900 (ušće Odre) | 5,90 | I. klasa |
| UNA | 0+000 (ušće u Savu – 4+000 (Tanac) | 4,00 | II. klasa |
| 4+000 (Tanac) – 15+000 (Hrvatska Dubica) | 11,00 | I. klasa |
| Ukupna duljina međunarodnih vodnih putova | | 611,60 | |
| MEĐUDRŽAVNI VODNI PUTOVI | | | |
| DRAVA | 70+000 -198+600 | 128,6 | II klasa |
| Ukupna duljina međudržavnih vodnih putova | | 128,60 | |

|  |  |  |  |
| --- | --- | --- | --- |
| DRŽAVNI VODNI PUTOVI | | | |
| Klasificirani državni vodni putovi | |  |  |
| SAVA | 594+000 (Sisak)  – 662+000 (Rugvica) | 68,00 | II. klasa |
| 662+000(Rugvica) – 715+000 (Bregana – granica sa Slovenijom na desnoj obali) | 53,00 | I. klasa |
| KUPA | 5+900 (Ušće Odre) – 161+500 (Ozalj- brana HE Ozalj) | 155,60 | I. klasa |
| Ukupna duljina državnih klasificiranih vodnih putova | | 276,60 | |
| UKUPNA DULJINA KLASIFICIRANIH VODNIH PUTOVA | | 1016,80 | |
| OSTALI NEKLASIFICIRANI DRŽAVNI VODNI PUTOVI | | | |
| Kupa | od brana HE Ozalj uzvodno na dionicama u granicama mogućnosti plovidbe čamaca | | |
| Odra | Od ušća u Kupu uzvodno na dionicama u granicama mogućnosti plovidbe čamaca | | |
| Dobra | od ušća u Kupu uzvodno na dionicama u granicama mogućnosti plovidbe čamaca | | |
| Mrežnica | od ušća u Koranu uzvodno na dionicama u granicama mogućnosti plovidbe čamaca | | |
| Korana | od ušća u Kupu nizvodno Karlovca prema uzvodno na dionicama u granicama mogućnosti plovidbe čamaca | | |
| Glina | od ušća u Kupu uzvodno na dionicama u granicama mogućnosti plovidbe čamaca | | |
| Bosut | od granice s R. Srbijom prema uzvodno na dionicama u granicama mogućnosti plovidbe čamaca | | |
| Orljava | od ušća u Savu prema uzvodno na dionicama u granicama mogućnosti plovidbe čamaca | | |
| Jezero Kozjak | Plovidba za plovila sukladno pravilniku Nacionalnog parka »Plitvička jezera« | | |
| Jezero Visovac | Plovidba za plovila sukladno pravilniku Nacionalnog parka »Krka« | | |
| Krka | od Roškog slapa uzvodno do lokaliteta srednjevjekovnih utvrda Trošenj grad i Nečven grad. Plovidba za plovila sukladno pravilniku Nacionalnog parka »Krka« | | |
| Krka | Uzvodno lokaliteta srednjovjekovnih utvrda Trošenj grad i Nečven grad u granicama mogućnosti plovidbe čamaca | | |
| Područje Parka prirode Kopački rit | Plovidba na jezeru Sakadaš, Kopačkom jezeru, kanalu Čanakut, Novom kanalu i Vemeljskom dunavcu u dijelovima i za plovila sukladno Pravilniku o unutarnjem redu Parka »Kopački rit« i prostorno planskom dokumentacijom | | |

Pravilnik, NN 77/2011-1633